નેશનલ ડેસ્ક: 2019ની લોકસભા ચૂંટણી નજીક આવી રહી છે ત્યારે દરેક લોકોના મનમાં સવાલ છે કે, શું આ વખતે બીજેપી ફરીથી બહુમત મેળવીને ફરી સત્તામાં આવી શકશે? શું નરેન્દ્ર મોદી ફરી વડાપ્રધાન બની શકશે? કર્ણાટકમાં સરકાર ન બનાવી શકવાથી નારાજ બીજેપી માટે પણ હવે 2019ની ચૂંટણી એક પ્રતિષ્ઠાનો સવાલ થઈ ગયો છે. ગોરખપુર અને ફુલપુરની પેટા ચૂંટણીમાં પણ બીજેપીને મળેલી હારના કારણે પાર્ટીને ખૂબ મોટો ધક્કો વાગ્યો છે. કારણ કે આ એજ સીટ છે જ્યાંથી તેમના મુખ્યમંત્રી અને ઉપમુખ્યમંત્રી લાખો વોટ્સથી જીત્યા હતા. આ દરમિયાન મોદીએ પણ હવે 2019ની ચૂંટણી માટે કમર કસી લીધી છે અને તેઓ લોકસભા ચૂંટણીમાં કયા મુદ્દાઓ મુકીને વોટબેન્ક ઊભી કરી શકે છે તેનું લિસ્ટ બનાવી રહ્યા છે.